شەفەق نیوز/ وەڕێەوبەرایەتی فریاکەفتن لە پارێزگای سلێمانی، ئمڕوو یەکشەممە، خەوەردا لە مردن دو خانەنشین لەمەوقەی چەوەڕیکردن لەڕز وەرگردن مووچەیلیان لە نوای بانک لە پارێزگاگە.
وەڕێەوبەر فریاکەفتن سلێمانی سامان نادر لە وتەیگ تایبەت وە ئاژانس شەفەق نیوز وت، دو خانەنشین گیان لەدەس دانە لەوەر تێکچین تەندروسیان لە مەوقەی وسیان لە رزەیل درۊژ و قەڵەبالغ  لەنوای بانک کشتوکاڵ لە سلێمانی.
وتیش، رۊداویگ هاتوچو لە نوای بانکەگە رۊدایە بۊیەسە هووکار زەخمداری دو خانەنشین وە زەخمەیل سەختیگ ئەرا خەسخانە کلکریانە  تا چارەسەر بکریەن.
پەیامنێر ئاژانس شەفەق نیوز وت: لە دۊشەوەو خانەنشینەیل لە رزەیل درۊژ وسیانە ئەرا وەرگردن مووچەیلیان باوجی تا ئیسە وەری نەگردنە.
